7. ΑΠΟΦΑΣΙΣ ΥΠΟΥΡΓΟΥ ΚΟΙΝ. ΠΡΟΝΟΙΑΣ Αριθ. 89268 της 19/23 Σεπτ. 1952 Περί καθορισμού ποσοστού εκπτώσεως επί φαρμάκων βάσει του Νόμ. 2603/1940. Έχοντες υπ’ όψιν: 1)Την υπ’ αριθ. 85885/8.10.1951 απόφασιν ημών, δι ης ενεκρίθη όπως κατά την σύναψιν συλλογικών συμβάσεων μεταξύ των Φαρμακευτικών Συλλόγων και των Ταμείων Υγείας των Συλλόγων του προσωπικού των Τραπεζών Ελλάδος Εθνικής και Αγροτικής παρέχεται έκπτωσις 5% επί των πωλουμένων φαρμάκων. 2)Την υπ’ αριθ. 1012/1952 απόφασιν του Συμβουλίου Επικρατείας, δι ης ηκυρώθη η ως άνω υπ’ αριθ. 85885 8.10.51 απόφασις ημών δια τους εν τη αποφάσει ταύτη αναφερομένους λόγους. 3)Την υπ’ αριθ. 175/13.8.1952 γνωμοδότησιν του παρ’ ημίν Γνωμοδοτικού Συμβουλίου Φαρμάκων. Ιδόντες τας διατάξεις του άρθρ. 5 του Νόμ. 2603/1940 ως και του άρθρ. 2 (παρ. 2 ) του Ν.Δ. 559/1941, αποφασίζομεν: Ακυρούμεν την ως άνω υπ’ αριθ. 85885/1951 απόφασιν ημών και περιορίζομεν εις 5% το υπό του άρθρ. 5 (παρ. 2) του Νόμ. 2603/1940 προβλεπόμενον ποσοστόν εκπτώσεως επί των πωλουμένων δυνάμει συλλογικών συμβάσεων φαρμάκων και φαρμακευτικών ιδιοσκευασμάτων εις τους ησφαλισμένους των Νομικών προσώπων Δημοσίου ή ιδιωτικού Δικαίου των διατηρούντων Ταμείον ιατρικής και φαρμακευτικής περιθάλψεως περί ων η παρ. 1 του αυτού άρθρου. Η έκπτωσις αύτη 5% θα γίνεται τόσον επί των χορηγουμένων φαρμάκων και φαρμακοτεχνικών εργασιών όσον και επί των φαρμακευτικών ιδιοσκευασμάτων, φυσίγγων, ορών, εμβολίων, επιδεσμικών ειδών, δοχείων και λοιπών βοηθημάτων καθώς και επί του βάμματος ιωδίου και του μουρουνελαίου. Η παρούσα απόφασις ημών θα ισχύση επί έν εξάμηνον από της εκδόσεώς της. 